સમગ્ર રાજ્યમાં તલાટી મંડળ પોતાની માંગ સાથે સરકાર સામે ખફા છે ત્યારે અરવલ્લી જિલ્લા તલાટી કમ મંત્રી મંડળ ત.ક.મંત્રી સંવર્ગના પ્રશ્નો અંગે તંત્ર દ્વારા સેવાતી દુર્લક્ષતા દુર કરી સકારાત્મક નિર્ણય કરવાની માંગ સાથે જિલ્લાના ૨૨૧ તલાટીઓ સોમવારથી અચોક્કસ મુદતની હડતાળ પર ઉતર્યા છે. ગુજરાત રાજ્ય તલાટી કમ મંત્રી મહા મંડળે અગાઉ સરકારમાં અનેક વાર રજૂઆતો કરી તલાટીઓ પ્રત્યે સેવાતા દુર્લક્ષ્યને દુર કરવા જણાવ્યું હતું.